CELEX: 62012CA0394
Language: ro
Date: 2013-12-10 00:00:00
Title: Cauza C-394/12: Hotărârea Curții (Marea Cameră) din 10 decembrie 2013 (cerere de decizie preliminară formulată de Asylgerichtshof — Austria) — Shamso Abdullahi/Bundesasylamt [Trimitere preliminară — Sistemul european comun de azil — Regulamentul (CE) nr. 343/2003 — Determinarea statului membru responsabil de examinarea unei cereri de azil — Controlul respectării criteriilor de responsabilitate pentru examinarea cererii de azil — Întinderea controlului jurisdicțional]

15.2.2014   
            
            
               RO
            
            
               Jurnalul Oficial al Uniunii Europene
            
            
               C 45/12
            
         Hotărârea Curții (Marea Cameră) din 10 decembrie 2013 (cerere de decizie preliminară formulată de Asylgerichtshof — Austria) — Shamso Abdullahi/Bundesasylamt
   (Cauza C-394/12) (1)
   
   (Trimitere preliminară - Sistemul european comun de azil - Regulamentul (CE) nr. 343/2003 - Determinarea statului membru responsabil de examinarea unei cereri de azil - Controlul respectării criteriilor de responsabilitate pentru examinarea cererii de azil - Întinderea controlului jurisdicțional)
   2014/C 45/20
   Limba de procedură: germana
   
      Instanța de trimitere
   
   Asylgerichtshof
   
      Părțile din procedura principală
   
   
      Reclamant: Shamso Abdullahi
   
      Pârât: Bundesasylamt
   
      Obiectul
   
   Cerere de decizie preliminară — Asylgerichtshof — Interpretarea Regulamentului (CE) nr. 343/2003 al Consiliului din 18 februarie 2003 de stabilire a criteriilor și mecanismelor de determinare a statului membru responsabil de examinarea unei cereri de azil prezentate într-unul dintre statele membre de către un resortisant al unei țări terțe (JO L 50, p. 1, Ediție specială, 19/vol. 6, p. 56), în special a articolelor 10, 16, 18 și 19, precum și a Regulamentului (CE) nr. 1560/2003 al Comisiei din 2 septembrie 2003 de stabilire a normelor de aplicare a Regulamentului (CE) nr. 343/2003 al Consiliului de stabilire a criteriilor și mecanismelor de determinare a statului membru responsabil de examinarea unei cereri de azil prezentate într-unul dintre statele membre de către un resortisant al unei țări terțe (JO L 222, p. 3, Ediție specială, 19/vol. 6, p. 140) — Resortisant somalez care a trecut frontiera Uniunii în Grecia, de unde s-a deplasat ulterior, traversând unele țări terțe și Ungaria, în Austria, stat în care a depus o cerere de azil la mai puțin de 12 luni de la prima sa intrare pe teritoriul Uniunii — Stabilirea statului membru responsabil de examinarea acestei cereri de azil.
   
      Dispozitivul
   
   Articolul 19 alineatul (2) din Regulamentul (CE) nr. 343/2003 al Consiliului din 18 februarie 2003 de stabilire a criteriilor și mecanismelor de determinare a statului membru responsabil de examinarea unei cereri de azil prezentate într-unul dintre statele membre de către un resortisant al unei țări terțe trebuie interpretat în sensul că, în împrejurări în care un stat membru a acceptat preluarea unui solicitant de azil în temeiul criteriului care figurează la articolul 10 alineatul (1) din regulamentul menționat, și anume în calitate de stat membru al primei intrări a solicitantului de azil pe teritoriul Uniunii Europene, solicitantul respectiv nu poate pune în discuție alegerea acestui criteriu decât dacă invocă existența unor deficiențe sistemice ale procedurii de azil și ale condițiilor de primire a solicitanților de azil în acest stat membru care constituie motive serioase și întemeiate să se creadă că solicitantul menționat va fi expus unui risc real de a fi supus unor tratamente inumane sau degradante, în sensul articolului 4 din Carta drepturilor fundamentale a Uniunii Europene.
   
      (1)  JO C 343, 10.11.2012.